stanford-oval/wikipedia huggingface dataset:
Mirka Hintsanen

Mirka Hintsanen (s. 1976) on suomalainen psykologian tutkija. Hän on toiminut psykologian professorina Oulun yliopistossa vuodesta 2014.
Hintsanen väitteli psykologian tohtoriksi vuonna 2007 Helsingin yliopistossa ja kasvatustieteen tohtoriksi Tampereen yliopistossa 2013. Kasvatustieteen väitöskirjassaan hän tutki sitä, miten lapsuuden yksilölliset ja ympäristötekijät ennustavat koulu- ja uramenestystä. Hän on tehnyt monitieteistä tutkimusta muun muassa persoonallisuus- ja kehityspsykologian sekä terveyden ja työn psykologian alueilla. Hintsanen aloitti uransa työstressin ja valtimonkovettumataudin tutkimuksesta, minkä jälkeen hän on tutkinut muun muassa persoonallisuuspiirteiden merkitystä terveyden ja hyvinvoinnin ennustajina, persoonallisuuden kehitystä ja psykososiaalisten tekijöiden siirtymistä sukupolvelta toiselle. Hän tutkii myös myötätunnon kehitystä ja seurauksia. Tutkimuksessaan Hintsanen tekee yhteistyötä esimerkiksi genetiikan, lääketieteen ja psykiatrian tutkijoiden kanssa.
Hintsanen sai vuonna 2014 Suomalaisen Tiedeakatemian myöntämän Jutikkala-palkinnon.
Aiheesta muualla

Mirka Hitnsanen Helsingin yliopiston tutkimusportaalissa
Mirka Hintsanen Google Scholarissa
Mrs. Henderson esittää

| Mrs>  Henderson esittää.Mrs Henderson Presents |
| --- | --- |

Ohjaaja:  Stephen Frears
Käsikirjoittaja:  Martin Sherman
Tuottaja:  Norma Heyman
Säveltäjä:  George Fenton
Kuvaaja:  Andrew Dunn
Leikkaaja:  Lucia Zucchetti
Pukusuunnittelija:  Sandy Powell
Pääosat:   Judi Dench  Bob Hoskins  Will Young  Kelly Reilly 
Valmistustiedot
Valmistusmaa:  Iso-Britannia
Tuotantoyhtiö:  Pathé Pictures
Levittäjä:  Pathé Netflix
Ensi-ilta:  2005
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Mrs. Henderson esittää (Mrs Henderson Presents) on vuonna 2005 ensi-iltansa saanut tositapahtumiin perustuva elokuva maailmankuulusta Windmill-teatterista ja sen omistajasta Laura Hendersonista. Pääosia elokuvissa näyttelevät Judi Dench, Bob Hoskins, Will Young, Kelly Reilly, Christopher Guest ja Thelma Barlow.
Elokuva sai kaksi Oscar-ehdokkuutta Judi Denchin naispääosasta sekä puvustuksesta.
Juoni

Elokuvan tarina alkaa Englannissa vuonna 1937. Leskeksi jäänyt upporikas Laura Henderson kyllästyy heti miehensä hautajaisten jälkeen leskeyteen ja päättää ystävänsä Lady Margotin neuvosta lähteä tuhlaamaan rahojaan ostoksiin. Ranne- ja korvakorujen sijasta omalaatuinen rouva Henderson päättääkin ostaa teatterin, konkurssiin menneen Windmill Theatren. Hän palkkaa johtajaksi kiivasluonteisen juutalaismiehen, Vivian van Dammin ja hänen avullaan alkaa nostaa Windmilliä maailmanmaineeseen. Van Dammin ehdotuksesta rouva Henderson perustaa jatkuvan esityksen eli non-stop-revyyn, mutta kun tämä ei ota tulta alleen, rouva Henderson keksii kullanarvoisen ajatuksen: laitetaan lavalle alastomia tyttöjä kuin Ranskan Moulin Rougessa konsanaan.
Van Dammin mielestä alastomuus on täysin mahdotonta Englannissa, mutta vaikutusvaltainen ja päällekäyvä rouva Henderson raivaa esteet tieltään. Kierrettyään hovimarsalkka Cromerin, jolta tarvitaan lupa alastonrevyyseen, pikkusormensa ympärille, Windmillin lavalle saapuvatkin pian alastomat nuoret naiset. Teatterin päätähdeksi nousee kuvankaunis Maureen, joka laulaja Bertien vanavedessä kerää katsomot täyteen.
Toisen maailmansodan alettua Lontoon teatterit sulkevat ovensa, mutta rouva Henderson ja van Damm julistavat: ”Me emme sulje koskaan!” Sota tuo tietysti omat ongelmansa ja ruumiitakin tulee, mutta todellinen ongelma on hallituksen määräys sulkea Windmill. Nyt rouva Henderson joutuu paljastamaan salaisuutensa pitääkseen teatterinsa auki, ja silloin menneisyyden haavat revitään auki.
Rooleissa

| 0 | 1 | 2 |
| --- | --- | --- |
|  Judi Dench  | … |  Laura Henderson   |
|  Bob Hoskins  | … |  Vivian van Damm   |
|  Will Young  | … |  Bertie   |
|  Kelly Reilly  | … |  Maureen   |
|  Christopher Guest  | … |  Lordi Cromer   |
|  Thelma Barlow  | … |  Lady Margot Conway   |
|  Doraly Rosen  | … |  Maggie   |
|  Anna Brewster  | … |  Doris   |
|  Rosalind Halstead  | … |  Frances   |
|  Sarah Solemani  | … |  Vera   |
|  Natalia Tena  | … |  Peggy   |
|  Ralph Nossek  | … |  Leslie Pearkes   |
|  Camille O'Sullivan  | … |  Jane   |
Mystraksen arkeologinen museo

| Mystraksen arkeologinen museo Αρχαιολογικό Μουσείο Μυστρά |
| --- | --- |
 Mystraksen arkeologisen museon rakennus.
Tyyppi:  arkeologinen/bysanttilainen museo
Sijainti:  Mystraksen arkeologinen alue, Mystrás, Spárti, Lakonia, Peloponnesos, Kreikka
Perustettu:  1952
Koordinaatit:  37°4′34″N, 22°22′8″E
 fiMystraksen arkeologinen museo 
   
Mystraksen arkeologinen museo (kreik. Αρχαιολογικό Μουσείο Μυστρά, Archaiologikó Mouseío Mystrá) on arkeologinen museo Mystraksen arkeologisen alueen yhteydessä Spártin kunnassa Kreikassa. Se esittelee alueelta löydettyä pääosin bysanttilaisaikaista esineistöä.
Museo on perustettu vuonna 1952. Se toimii Mystraksen katedraalin (Metropolis) eli Pyhän Demetrioksen katedraalin yhteydessä olevassa kaksikerroksisessa rakennuksessa kirkon pohjoispuolen sisäpihan länsisiivessä. Esineitä on myös ulkotiloissa sisäpihalla. Museon perusti Nikólaos Drandákis. Itäsiivessä oli epävirallinen ranskalaisen bysantintutkija Gabriel Millet'n perustama museo jo 1800-luvulla. 1900-luvun alkupuolella kokoelmaa laajennettiin Spartan piispan Theóklitos Minópouloksen kokoelmilla. Museo uudistettiin vuonna 2001.
Kokoelmat

Museon kokoelmiin kuuluu Mystraksen kirkkojen ja luostareiden veistoksia ja muita koristeosia, ikoneita, seinämaalausten osia, keramiikkaa, pronssiesineitä, bysanttilaisia ja venetsialaisia rahoja, koruja, kankaita sekä muuta alueelta löydettyä esineistöä. Museo esittelee myös Mystraksen merkitystä kaupunkina sekä muun muassa sen ja läntisen kulttuurin välisiä suhteita ja vaikutteita.
Merkittävimpiin museoesineisiin kuuluvat muun muassa Aleksanteri Suurta esittävä marmorireliefi, joka oli Perivléptoksen luostarin kirkon lattiassa, noin ajalta 1350–1400; samoin Perivléptoksen kirkosta ja samalta ajalta peräisin oleva valtaistuimella istuvaa Kristusta esittävä proskynetarion-ikoni; Pantánassan luostarin kirkon ikonostaasin osat, joista toinen esittää evankelista Johanneksen symbolia kotkaa evankeliumikirjan kanssa; Hagia Sofian kirkosta löydetty ylhäisen naisen, mahdollisesti Cleofa Malatesta da Pesaron, despootti Theodoros II Palaiologoksen puolison muumio, asu ja hiuspalmikko; kotkaa ja jänistä esittävä marmorinen reliefi 1000–1100-luvuilta; sekä Pyhän Paraskevan kappelin seinämaalausten osat 1300-luvulta.
Aleksanteri Suurta esittävä reliefi, n. 1350–1400.
Valtaistuimella istuva Kristus, n. 1350–1400.
Käsikirjoituskoodeksi.
Reliefi.
Mystraksen muumion asun jäänteet.
Mystraksen muumion asun rekonstruktio.
Aiheesta muualla

Kuvia tai muita tiedostoja aiheesta Mystraksen arkeologinen museo Wikimedia Commonsissa
Mura Masa

| Mura Masa |
| --- | --- |

Henkilötiedot
Koko nimi:  Alexander Crossan
Syntynyt: 5. huhtikuuta 1996 (ikä 28) Guernsey
Kansalaisuus:   Yhdistynyt kuningaskunta
Muusikko
Taiteilijanimi:  Mura Masa
Aktiivisena:  2013–
Tyylilajit:  elektroninen tanssimusiikki, future bass
Soittimet:  miksauslaite 
Levy-yhtiöt:  Polydor Records, Universal Music Group, Jakarta Records, Interscope Records ja Geffen Records 
Palkinnot
 Paras remixattu, ei-klassinen äänite -Grammy (2019) 
Aiheesta muualla
www.muramasa.me
  [ Muokkaa Wikidatassa ] [ ohje ]  
Mura Masa (oikealta nimeltään Alexander Crossan, s. 5. huhtikuuta 1996 Guernsey) on brittiläinen, guernseyläislähtöinen elektronisen musiikin tuottaja ja DJ.
Crossan aloitti uransa Soundcloud-alustalla 2010-luvun alussa. Hänen ensimmäinen läpimurtokappaleensa oli "Lotus Eater" vuonna 2013, jonka poimi soitettavaksi muun muassa BBC Radio 1. Hän julkaisi ensimmäisen EP:nsä Someday Somewhere vuonna 2015.
Vuonna 2016 julkaistu kappale "Love$ick" ASAP Rockyn laululla oli hitti ja ylsi parhaimmillaan Spotifyn viraalilistan ykköseksi Yhdysvalloissa ja Britanniassa. Vuonna 2017 julkaistu debyyttistudioalbumi Mura Masa oli ehdolla kahdessa Grammy-kategoriassa.
Crossanin vuonna 2019 julkaisema remix Haimin kappaleesta "Walking Away" voitti paras remixattu, ei-klassinen äänite -Grammyn samana vuonna.
Diskografia

Someday Somewhere EP (2015)
Mura Masa (2017)
R.Y.C. (2020)
Monaco talviolympialaisissa 2014

Monaco osallistui Sotšin talviolympialaisiin 2014. Monacoa edusti viisi urheilijaa kahdessa eri urheilumuodossa. Lisäksi Monacon kisajoukkueeseen oli nimetty yksi varaedustaja miesten rattikelkkailun joukkueeseen. Avajaisissa joukkueen lipunkantajana toimi alppihiihtäjä Olivier Jenot.
Joukkue > Alppihiihto

Monaco sai kolme maapaikkaa alppihiihtoon.
Joukkue > Rattikelkkailu

Monaco sai yhden paikan kahden miehen kelkkakilpailuun. Kelkkajoukkue koostui kahdesta urheilijasta sekä varamies Rudy Renaldista.
| Urheilija | Laji | 1>  lasku.Aika | 1>  lasku.Sija | 2>  lasku.Aika | 2>  lasku.Sija | 3>  lasku.Aika | 3>  lasku.Sija | 4>  lasku.Aika | 4>  lasku.Sija | Yhteensä> Aika | Yhteensä> Sija |
| --- | --- | --- | --- | --- | --- | --- | --- | --- | --- | --- | --- |
| Sébastien Gattuso Patrice Servelle* | Kahden miehen kelkka | 57.50 | 20 | 57.30 | 20 | 57.80 | 26 | Ei päässyt jatkoon | Ei päässyt jatkoon | 2:52.60 | 21 |
* – Kelkan kuljettaja
Aiheesta muualla

Monaco Sotšin olympialaisissa (Arkistoitu – Internet Archive) (englanniksi)
Valtiot talviolympialaisissa 2014
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Aasia |  Etelä-Korea |  Filippiinit |  Hongkong |  Intia |  Iran |  Itä-Timor |
| Aasia |  Japani |  Kazakstan |  Kiina |  Kiinan Taipei |  Kirgisia |  Libanon |
| Aasia |  Mongolia |  Nepal |  Pakistan |  Tadžikistan |  Thaimaa |  Uzbekistan |
| Afrikka |  Marokko |  Togo |  Zimbabwe |  |  |  |
| Amerikka |  Argentiina |  Bermuda |  Brasilia |  Brittiläiset Neitsytsaaret |  Caymansaaret |  Chile |
| Amerikka |  Dominica |  Jamaika |  Kanada |  Meksiko |  Paraguay |  Peru |
| Amerikka |  Venezuela |  Yhdysvallat |  Yhdysvaltain Neitsytsaaret |  Yhdysvaltain Neitsytsaaret |  |  |
| Eurooppa |  Alankomaat |  Albania |  Andorra |  Armenia |  Azerbaidžan |  Belgia |
| Eurooppa |  Bosnia ja Hertsegovina |  Bulgaria |  Espanja |  Georgia |  Irlanti |  Islanti |
| Eurooppa |  Iso-Britannia |  Israel |  Italia |  Itävalta |  Kreikka |  Kroatia |
| Eurooppa |  Kypros |  Latvia |  Liechtenstein |  Liettua |  Luxemburg |  Pohjois-Makedonia |
| Eurooppa |  Malta |  Moldova |  Monaco |  Montenegro |  Norja |  Portugali |
| Eurooppa |  Puola |  Ranska |  Romania |  Ruotsi |  Saksa |  San Marino |
| Eurooppa |  Serbia |  Slovakia |  Slovenia |  Suomi |  Sveitsi |  Tanska |
| Eurooppa |  Turkki |  Tšekki |  Ukraina |  Unkari |  Valko-Venäjä |  Venäjä |
| Eurooppa |  Viro |  |  |  |  |  |
| Oseania |  Australia |  Tonga |  Uusi-Seelanti |  |  |  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Monaco at the 2014 Winter Olympics
Käännös suomeksi
Murad Bei

| Murad Bei |
| --- | --- |
 Murad kuvattuna ranskalaisessa teoksessa Description de l'Egypte vuodelta 1809.
Henkilötiedot
Syntynyt: vuotta ei tunneta lähellä Tbilisiä, nykyinen Georgia
Kuollut: 1801
Arvonimi: bei
Murad Bei (k. 1801) oli Egyptissä vaikuttanut mamelukkikomentaja. Murad Bei oli yksi monista 1700-luvun lopun kaoottisen kauden aikana vaikuttaneista mamelukkipäälliköistä, joiden valtakausi tunnetaan sekasorrostaan. Murad pakeni Ylä-Egyptiin mamelukkien kärsittyä tappion Napoleon Bonaparten johtamille ranskalaisille pyramidien taistelussa vuonna 1798 jatkaen kuitenkin vastarintaa heitä vastaan. Napoleonin paettua Egyptistä vuonna 1799 Egyptiin jäivät ranskalaisten armeijan rippeet, joiden kanssa Murad hetkellisesti liittoutui. Hän kuoli kuitenkin ruttoon vuonna 1801.
New Mexicon armeija

| New Mexicon armeija |
| --- | --- |
Toiminnassa:  1861-62
Valtio:   Konfederaatio
Puolustushaarat:  Armeija
Koko:  2 515 miestä
Sodat ja taistelut:  New Mexicon sotaretki
Komentajat
Tunnettuja komentajia:  Henry H. Sibley
New Mexicon armeija (engl. Army of New Mexico) oli Konfederaation lyhytikäinen armeija Yhdysvaltain sisällissodassa. Armeija oli toiminnassa vuosina 1861–1862, jona aikana se osallistui lähinnä New Mexicon sotaretkeen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Konfederaation armeijat
Keski-Kentucky
Kanawha
Kentucky
Mississippi
Missouri
New Mexico
Pohjois-Virginia
Luode
Niemimaa
Potomac
Shenandoah
Tennessee
Trans-Mississippi
Valley
Länsi
Länsi-Tennessee
Länsi-Louisiana
Mkrtitš Khrimian

Mkrtitš Khrimian
Mkrtitš Khrimian (arm. Մկրտիչ Խրիմեան, 4. huhtikuuta 1820 – 27. lokakuuta 1907) toimi Armenian katolikoksena vuosina 1892–1907. Valintansa hetkellä hän oli karkotettuna Jerusalemiin, millä oli lähinnä kannatusta lisäävä vaikutus. Hänen valintaansa koskevassa vaalissa oli erikoisena yksityiskohtana se, että yhden äänen sai muuan Kevork Ter Nersessian, josta kukaan ei ollut kuullutkaan. Mkrtitš Khrimian kuitenkin voitti vaalin, mikä riemastutti myös kansaa. Hän joutui kuitenkin matkustamaan Armeniaan Euroopan kautta, sillä Osmanien valtakunnan sulttaani ei halunnut päästää häntä maansa läpi.
Mkrtitš Khrimian oli virassaan erittäin suosittu, ja häntä arvostettiin hänen monien hyvien ominaisuuksiensa vuoksi. Tämän vuoksi hän sai lisänimen Hairig, 'Armenialainen'. Hänen aikanaan oli kuitenkin myös paljon surua, sillä nykyisen Turkin alueella surmattiin tuolloin satoja tuhansia armenialaisia.
Mkrtitš Khrimian kuoli 27. lokakuuta 1907, ja hänet haudattiin Etšmiadzinin katedraalin kellotornin eteläpuolelle. Hauta on yhä suosittu pyhiinvaelluskohde. Mkrtitš Khrimiania seurasi katolikoksena Matteos II.
Aiheesta muualla

Kuvia tai muita tiedostoja aiheesta Mkrtitš Khrimian Wikimedia Commonsissa
Määränpäänä tähdet

Määränpäänä tähdet voi tarkoittaa seuraavia asioita:
Määränpäänä tähdet, Lea Lavenin albumi
Määränpäänä tähdet, Alfred Besterin romaani.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Määränpäänä tähdet”, voi hakea sivunnimihaulla, laajalla sivunnimihaulla tai tekstihaulla.
Monacair

| Monacair |
| --- | --- |

 IATA: –  –  ICAO: MCR 
Kutsukoodi:  MONACAIR
Perustettu:  1988
Laivaston koko:  11
Kohteiden määrä:  2
Solmukohdat:  Monacon helikopterikenttä
Kotipaikka:  Monaco
Avainhenkilö(t):  Stefano Casiraghi (perustaja)
Yhtiön sivut:  www.monacair.mc
Monacair (IATA: –, ICAO: MCR, kutsukoodi: MONACAIR) on monacolainen lentoyhtiö. Se lentää reittilentoja kotikentältään Monacon helikopterikentältä Nizzan Côte d’Azurin kansainväliselle lentoasemalle. Sen omistavat perustaja Stefano Casiraghin poika Pierre, joka on enemmistöosakas, sekä ranskalainen monialayritys SkyGroup.
Historia

Monacairin perusti vuonna 1988 Stefano Casiraghi, prinsessa Carolinen aviomies. Yhtiö lensi tilauslentoja, kuljetti VIP-asiakkaita ja hoiti asiakkaidensa yksityishelikoptereita. Elokuussa 2015 Monacon hallitus kilpailutti Monacon ja Nizzan väliset reittilennot, joita lähes 40 vuoden ajan oli lentänyt Heli Air Monaco. Monacair voitti tarjouskilpailun ja sai kymmenen vuoden sopimuksen reitille. Se aloitti lennot 2. tammikuuta 2016.
Lennot

Monacair lentää Monacon ja Nizzan välillä sesonkiaikaan 50 edestakaista lentoa päivässä. Lentoja lähtee 15 minuutin välein. Talviaikaan tämä laskee 21 lentoon 30 minuutin välein. Monacair lentää kaikki lentonsa code sharing -sopimuksella Air Francen kanssa. Lennot kestävät seitsemän minuuttia, ja matkustajien luvataan pääsevän lähtöselvityksestä kohdekentälle 20 minuutissa. Lentojen hintaan kuuluu kuljetus helikopterikentältä minne tahansa Monacon alueelle.
Laivasto

Heinäkuussa 2016:
1 AgustaWestland AW109SP
6 Airbus Helicopters H130
1 Airbus Helicopters EC145 C2
2 Airbus Helicopters EC155 B1
1 Airbus Helicopters AS365 N3+
Aiheesta muualla

Kuvia tai muita tiedostoja aiheesta Monacair Wikimedia Commonsissa
Monacairin kotisivut (Arkistoitu – Internet Archive) (englanniksi)
Mystrás (kunnallisyksikkö)

| Mystrás Μυστράς |
| --- | --- |
 Mystráksen kylä.
 Kunnallisyksikön sijainti
 Mystrás
 Koordinaatit: 37°4′N, 22°23′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Spárti
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  430104
Väkiluku (2011):  4 265
 – Kylä­yhdys­kunta:  832
 – Kylä:  448
Aikavyöhyke:  UTC+2
 – Kesäaika:  UTC+3
Postinumero:  231 00
Suuntanumero(t):  27310
Rekisterikilpi:  ΑΚ
Infobox OKVirheellinen NIMI-arvo: 
Mystrás (kreik. Μυστράς) on Kreikan kylä sekä samanniminen Spártin kunnan kunnallisyksikkö (Δημοτική Ενότητα Μυστρά, Dimotikí Enótita Mystrá) ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 4 265 ja varsinaisen Mystráksen kylän väkiluku 448 (vuonna 2011).
Mystrás on perinyt nimensä bysanttilaisaikaiselta Mystraksen eli Mistran linnoituskaupungilta, joka sijaitsee sen alueella. Nykyinen Mystráksen kylä sijaitsee noin viisi kilometriä Spártin kaupungista länteen ja keskiaikainen enimmäkseen raunioitunut kaupunki kukkulalla aivan kylän vieressä.
Mystrás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spártin kuntaan yhdessä Fáriin, Karyéen, Oinoúntaksen, Pellánan ja Therápneen kanssa.
Kunnallisyksikön osat

Mystráksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Agía Eiríni | Agía Eiríni | 174 |
| Agía Eiríni | Liapína | 120 |
| Ágios Ioánnis | Ágios Ioánnis | 633 |
| Anavrytí | Anavrytí | 47 |
| Anavrytí | Moní Faneroménis (luostari) | 1 |
| Longástra | Karavás | 74 |
| Longástra | Longástra | 204 |
| Magoúla | Magoúla | 1 415 |
| Magoúla | Sanatório | 103 |
| Mystrás | Mystrás | 448 |
| Mystrás | Palaiológio | 308 |
| Mystrás | Pikouliánika | 59 |
| Mystrás | Taÿgéti | 17 |
| Mystrás | Vlachochóri | 0 |
| Paróreio | Paróreio | 297 |
| Soustiánoi | Karavás | 87 |
| Soustiánoi | Soustiánoi | 67 |
| Trýpi | Karavás | 32 |
| Trýpi | Stavrós | 19 |
| Trýpi | Trýpi | 160 |
Yhteensä: 4 265
Aiheesta muualla

Kuvia tai muita tiedostoja aiheesta Mystrás Wikimedia Commonsissa
Kuvia tai muita tiedostoja aiheesta Mystráksen kylä Wikimedia Commonsissa
Mrs. Heckford

| Mrs>  Heckford |
| --- | --- |

Nimi:  Mrs. Heckford
Tekijä:  Isak Wacklin
Valmistumisvuosi:  1757
Taiteenlaji:  Muotokuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  76,5  cm
Leveys:  63,5  cm
Kokoelma:  Kansallisgalleria
Sijainti:  Ateneum
Mrs Heckford (tunnetaan myös nimellä Miss Heckford) on taiteilija Isak Wacklinin (1721–1758) vuonna 1757 maalaama öljyvärimaalaus, 76,5 × 63,5 cm. Maalaus on Suomen merkittävin rokokoo-muotokuva ja lähes ainoa suomalainen tämän tyylisuunnan edustaja. Teos on poikkeuksellinen myös Wacklinin tuotannossa, jota yleensä leimaa rokokoo-väriskaalaa tummempi väriasteikko. Mutta taiteilija tunnetaan juuri muotokuvamaalarina. Teos kuuluu Ateneumin taidemuseon kokoelmaan, johon se on lahjoitettu vuonna 1921.
Maalaus

Mrs Heckford on maalattu käyttäen vaaleaa vihreää, roosaa ja keltaista sävyjä näiden eri väriasteikosta. Mallin, joka on pukeutunut rokokoo-aikaiseen vaatetukseen, taustalla on usvainen maisema lahoavine puunrunkoineen.
Maalauksen historiaa

Maalaus löydettiin 1920-luvulla Lontoosta. Wacklinin tiedetään kuitenkin työskennelleen Tukholmassa ja Kööpenhaminassa. Mrs Heckfordilla on yhteneväisiä piirteitä Englannin 1700-luvun maisemataustaisiin muotokuviin. Näiden vaikutteiden tuojana pidetään tukholmalaista taidemaalari Lorens Paschia, joka asui pitkään Englannissa.
Aiheesta muualla

Maalaus Suomen Kansallisgallerian sivuilla
Kuvafoorumi

Kuvakaappaus suomalaisesta kuvafoorumista, Ylilaudasta
Kuvafoorumi tai kuvalauta on keskustelupalsta, jonka sisällössä keskeistä on kuvatiedostojen käyttö keskustelujen apuvälineenä. Ensimmäiset kuvalaudat perustettiin Japanissa, ja muunkin kielisten kuvalautojen sisällöstä iso osa keskittyy japanilaisen kulttuurin ympärille.
Kuvafoorumin erityispiirteitä

Kuvafoorumit ovat pohjimmiltaan keskustelupalstoja, joille lähetetyissä viesteissä kirjoituksien sijasta keskeisessä asemassa ovat kuvat. Keskustelupalstojen tavoin kuvafoorumien sisältö on yleensä jaettu aihealueittain. Keskustelupalstoista poiketen kuvafoorumien sisältö on kuitenkin yleensä hyvin lyhytikäistä; keskustelulangat saattavat kadota niinkin pian kuin kymmenen minuuttia niiden luomisesta.
Kuvafoorumit poikkeavat myös kuvagallerioista siinä, että kuvan julkaisija ei yleensä ole sen tekijä, vaan kuvat ovat peräisin muista Internet-lähteistä kuten gallerioista tai toisilta kuvafoorumeilta. Monien kuvafoorumeiden hyvin keskeinen kulttuuripiirre on kuitenkin julkaistavien kuvien muokkaaminen ennen niiden lähettämistä foorumille.
Useimmat kuvafoorumit ja 2channelin kaltaiset keskustelupalstat sallivat nimettömän julkaisemisen tai jopa suosivat sitä. Rekisteröinnin sijasta käyttäjien yksilöintiin käytetään yleensä käyttäjäkohtaisia tripkoodeja. Joillain foorumeilla on ajoittain ollut käytössä jopa täydellinen nimi(merkki)kielto, eli kaikki viestit on pakotettu anonyymeiksi. Anonymiteettiä pidetään yhtenä kuvafoorumeiden vahvuuksista. Toisaalta juuri anonyymiydestä johtuu, että kuvalautoihin liittyy myös ikävämpiä asioita, kuten lapsiporno ja esimerkiksi eläimiin ja ihmisiin kohdistuvaa väkivaltaa sisältävät kuvat ja gif-animaatiot.
Suosituimpien englanninkielisten kuvafoorumeiden aihealueet pyörivät yleensä animen kaltaisten japanilaisten kulttuurituotteiden ympärillä. Japanissa kuvafoorumeiden määrä on moninkertainen ja myös aihealueita on enemmän. Myös hyvin merkittävä määrä internet-meemeistä on katsottu olevan lähtöisin kuvafoorumeilta.
Tunnettuja kuvafoorumeita > Futaba Channel

Futaba Channel (jap. ふたば(双葉)☆ちゃんねる, Futaba Channeru), lyhyemmin Futaba, on japanilainen otaku- ja underground-kulttuureihin keskittynyt foorumi. Näillä aihealueilla sitä pidetään yhtenä Japanin suosituimmista kuvafoorumeista sen lisäksi, että se on vanhin ja suurin. Futaba Channel perustettiin 30. elokuuta 2001 turvapaikaksi 2channelin käyttäjille, kun 2channelia uhkasi lopettaminen.
Tunnettuja kuvafoorumeita > 4chan

4chan on englanninkielinen kuvafoorumi, jonka keskeisimpiä aiheita ovat anime, manga ja populaarikulttuuri. 4chan on länsimaissa tunnetuin chan-tyyppinen kuvafoorumi.
Nykyään 4chanissa on 35 kuvaketjua, joiden aiheita ovat animen ohella esimerkiksi aseet, matkailu ja pornografia. Lisäksi käytössä on 19 pelkästään tekstiä sisältävää keskustelupalstaa.
4chanin perusti Something awful -foorumin käyttäjä "moot". Sivusto on kerännyt animefanien huomiota maailmanlaajuisesti ja se on kasvanut merkittävästi perustamisestaan ohittaen liikennemäärissä jopa Futaba Channelin. Liikennemääriä mittaavan Alexa Internetin listalla 4chanin tämänhetkinen sijoitus on 922.
Lolcats-nimellä tunnettu internet-ilmiö sai alkunsa 4chanilla vuonna 2005, kun foorumilla ryhdyttiin julkaisemaan lauantaisin kissojen kuvia (engl. "Caturday", suomalaisittain "kissantai"), kissa-aiheisia replykuvia sekä kuvamakroja eli kuvia, joihin on lisätty tekstiä.
Tunnettuja kuvafoorumeita > Finnchan

Finnchan oli ainakin vuoden 2007 alusta toiminut suomalainen kuvafoorumi. Finnchan tuli suuren yleisön tietoisuuteen, kun sen kautta levisi maailmalle lauantaina 13. lokakuuta 2007 tiedosto, joka sisälsi 78 000 suomalaisen henkilön keskustelupalstojen käyttäjätunnuksen salasanatietoineen.
Syyskuussa 2009 Finnchan sulkeutui lopullisesti.